கேள்வி: சாரா அபூபக்கர் - ஆரம்ப வாழ்க்கை மற்றும் கல்வி பற்றி விளக்கவும்.
பதில்: சாரா 30 சூன் 1936 அன்று கேரளாவின் காசர்கோட்டில், புதியபுரி அகமது, ஜைனபி அகமது ஆகியோருக்கு மகளாகப் பிறந்தார். இவருக்கு நான்கு சகோதரர்கள் இருந்தனர். காசர்கோட்டில் உள்ள முஸ்லீம் குடும்பங்களின் சமூகத்தில் படித்த முதல் பெண்களில் இவரும் ஒருவர். உள்ளூர் கன்னடப் பள்ளியில் பட்டம் பெற்றார். இவர் பள்ளிப் படிப்பு முடிந்ததும் திருமணம் செய்து கொண்டார். இத்திருமண வாழ்க்கையில் நான்கு மகன்களைப் பெற்றெடுத்தார். அபுபக்கர் ஒருமுறை தனது கல்வியை மேற்கொள்வதற்கான தனது விருப்பம் சமூக விதிமுறைகளால் கட்டுப்படுத்தப்பட்டதாகக் கூறினார். இது உயர்கல்விக்கான பெண் அணுகலைக் கட்டுப்படுத்துகிறது. மேலும் இவர் 1963-ல் மட்டுமே நூலக உறுப்பினரைப் பெற முடிந்தது.
கேள்வி: சாரா அபூபக்கர் - எழுதும் பாணி மற்றும் கருப்பொருள்கள் குறித்து விரிவாக சொல்லுங்கள்.
பதில்: அபுபக்கரின் புத்தகங்கள் பெரும்பாலும் இந்திய மாநிலங்களான கேரளம் மற்றும் கருநாடகம் எல்லையில் உள்ள காசர்கோடு பகுதியில் வாழும் முஸ்லீம் பெண்களின் வாழ்க்கையை மையமாகக் கொண்டுள்ளன. இவர் தனது சமூகத்தில் உள்ள சமத்துவம் மற்றும் அநீதியின் பிரச்சினைகளில் கவனம் செலுத்துகிறார். மத மற்றும் குடும்ப குழுக்களுக்குள் ஆணாதிக்க போக்கினை விமர்சிக்கிறார். இவரது எழுத்து நடை நேரடியானது மற்றும் எளிமையானது. மேலும் இவர் இலக்கியத்தில் யதார்த்தமான அணுகுமுறையை விரும்புவதாகவும், அலங்காரங்களை விட சமூக அக்கறையின் வெளிப்பாட்டிற்கு முன்னுரிமை அளிப்பதாகவும் கூறியுள்ளார். இவரது புத்தகங்கள் திருமண கற்பழிப்பு, வகுப்புவாத மற்றும் மத வன்முறை மற்றும் தனிப்பட்ட சுயாட்சி போன்ற சிக்கலான விடயங்களைக் கையாண்டுள்ளன.